Vytautas Grigaravičius

Vytautas Grigaravičius (g. 1957 m. kovo 6 d. Alytuje) – buvęs generalinis policijos komisaras, Lietuvos ir Alytaus miesto politinis veikėjas.

 Biografija 
1976 m. baigė Alytaus 1-ąją vidurinę mokyklą, 1978 m. Kauno specialiąją milicijos mokyklą. Nuo 1978 m. Kauno miesto kriminalinės paieškos nepilnamečių reikalų inspektorius, kriminalinės paieškos inspektorius.

1980 m. grįžo į Alytų. Iki 1984 m. Alytaus apylinkės inspektorius, kriminalinės paieškos inspektorius, vyresnysis inspektorius. 1987 m. baigė Minsko aukštosios milicijos mokyklos Vilniaus fakultetą (dab. MRU), įgijo teisininko specialybę. Nuo 1990 m. Alytaus miesto ir rajono vidaus reikalų skyriaus viršininkas, policijos komisariato vyresnysis komisaras (įstaigos vadovas). Maskvoje, Vidaus reikalų ministerijos akademijoje, baigė aukštuosius vadovų kursus. Mykolo Romerio universitete studijavo vadybą ir informacines technologijas, įgijo magistro laipsnį.

Nuo 1999 m. Policijos departamento prie Vidaus reikalų ministerijos Kriminalinės policijos Organizuoto nusikalstamumo tyrimo tarnybos vyriausiasis komisaras, Kriminalinės policijos vyriausiasis komisaras, Lietuvos policijos generalinio komisaro pavaduotojas. 2001–2008 m. Lietuvos policijos generalinis komisaras.http://www3.lrs.lt/pls/inter3/dokpaieska.showdoc_l?p_id=119653http://www3.lrs.lt/pls/inter3/dokpaieska.showdoc_l?p_id=309590 Iš valstybės tarnybos pasitraukė po 2007 m. lapkričio 7 d. neblaivaus policininko Sauliaus Pauliko sukeltos avarijos. Nuo 2008 m. saugos paslaugas teikiančios UAB „AS Double Invest“ direktorius.http://www.asdi.lt/lt/apie-mus.html 2015 m. kovo mėn. vykusiuose savivaldybių tarybų rinkimuose išrinktas Alytaus miesto savivaldybės meru (visuomeninis rinkimų komitetas „Alytaus piliečiai“).2015 m. kovo 1 d. savivaldybių tarybų rinkimai 

 Įvertinimas 
 1991 m. Vyčio kryžiaus 5 laipsnio ordinas http://www3.lrs.lt/pls/inter3/dokpaieska.showdoc_l?p_id=2950
 1992 m. Sausio 13-osios atminimo medalis http://www3.lrs.lt/pls/inter3/dokpaieska.showdoc_l?p_id=293128
 2002 m. Vyčio Kryžiaus ordino Komandoro kryžius http://www3.lrs.lt/pls/inter3/dokpaieska.showdoc_l?p_id=187272
 2008 m. Estijos Erelio kryžiaus III laipsnio ordinas

 Šaltiniai 

 Nuorodos 
 http://www.vytautasgrigaravicius.lt/

Kategorija:Lietuvos policijos generaliniai komisarai
Kategorija:Alytaus merai